શેર ધારકોને આજે ઈન્ફોસીસે એક શેર દીઠ એક શેર(૧ઃ૧) બોનસ શેર ઈસ્યુ કરવાનું જાહેર કર્યું છે. અમેરિકન ડિપોઝિટરી શેર -એડીએસ ધારકોને પણ એક એડીએસ દીઠ એક એડીએસ બોનસ ઈસ્યુ કરાશે. આ સાથે બોર્ડ ઓફ ડિરેકટર્સે શેર ધારકોને શેરદીઠ રૃ.૨૯.૫૦ અંતિમ ડિવિન્ડ આપવાની ભલામણ કરી છે. આ સાથે કંપનીએ નાણાકીય વર્ષ ૨૦૧૫-૧૬ માટે આવકમાં કોન્સ્ટન્ટ કરન્સી ધોરણે ૧૦ થી ૧૨ ટકા વૃદ્વિનો અંદાજ મૂક્યો છે. જ્યારે રૃપિયામાં આવકમાં ૮.૪ ટકા થી ૧૦.૪ ટકા વૃદ્વિનો અંદાજ મૂક્યો છે. નાણાકીય વર્ષ ૨૦૧૪-૧૫માં ઈન્ફોસીસનો ચોખ્ખો નફો ૧૫.૮ ટકા વધીને રૃ.૧૨,૩૨૯ કરોડ અને આવક ૬.૪ ટકા વધીને રૃ.૫૩,૩૧૯ કરોડ હાંસલ કર્યા છે. શેર દીઠ આવકમાં ૧૫.૮ ટકા વૃદ્વિ નોંધાવી રૃ.૧૦૭.૮૮ હાંસલ કરી છે. કંપનીએ વર્ષ દરમિયાન કોર્પોરેટ સોશ્યલ રીસ્પોન્સિબિલિટી પાછળ રૃ.૨૫૪ કરોડ ખર્ચ્યા છે.